Thomas Henschien

Thomas Henschien (født 1969) er en norsk økonom, journalist og bedriftsleder. Han har vært ankermann og utenriksreporter i TV 2 Nyhetene. 

Henschien begynte som reporter i TV 2 i 1998, men jobbet frem til 2006 primært som programleder på TV 2 Nyhetene. I en periode var han del av utenriksredaksjonen, og dekket blant annet Irak-invasjonen i 2003. Han har bakgrunn som befal i marinen, og studerte økonomi før han reiste til USA og tok en bachelorgrad i TV-journalistikk. Før han kom til TV 2 hadde han jobbet som reporter i flere år, blant annet for NBC i USA, TVNorge og TV Haugaland i i Haugesund. Fra 2006 til 2011 var han redaksjonssjef for TV 2 Nyhetskanalen, Norges første heldigitale TV-kanal. 

Henschien sluttet i TV2 i 2011, og gikk da til sjefsjobb for mobil-teknologiselskapet Appy / ComCom. I 2013 overtok han som administrerende direktør i bemannings- og rekrutteringsselskapet On Off Bemanning AS, som han deleier, sammen med tidligere Chess-gründer Svein Johnsen, Vibe Invest og bemanningskonsernet Otiga Group. Han innehar også en rekke styreverv innen næringsliv og idrett, og er en mye brukt konferansier, kursleder og moderator via selskapet SpeakLab, eid og ledet av hans tidligere programleder-kollega i TV2-nyhetene; Siri Lill Mannes.

Referanser 

TV 2-journalister